C 248/142
HU
Az Európai Unió Hivatalos Lapja
2022.6.30.
Értesítés a Kínai Népköztársaságból származó nagy szakítószilárdságú poliészter fonalak behozatalára alkalmazandó dömpingellenes intézkedések időközi felülvizsgálatának megindításáról (2022/C 248/11)
Az Európai Bizottsághoz (a továbbiakban: Bizottság) az Európai Unióban tagsággal nem rendelkező országokból érkező dömpingelt behozatallal szembeni védelemről szóló, 2016. június 8-i (EU) 2016/1036 európai parlamenti és tanácsi rendelet (1) (a továbbiakban: alaprendelet) 11. cikkének (3) bekezdése alapján részleges időközi felülvizsgálat iránti kérelem érkezett.
1.
Felülvizsgálati kérelem
A kérelmet 2022.
április 1-jén az Európai Műszálipari Szövetség (CIRFS, a továbbiakban: kérelmező) nyújtotta be a nagy szakítószilárdságú poliészter fonallal foglalkozó, az alaprendelet 5. cikkének (4) bekezdése értelmében vett uniós gazdasági ágazat nevében.
A felülvizsgálat a dömping vizsgálatára korlátozódik.
A kérelem nyilvános változatát, valamint az uniós gyártók általi támogatottság mértékére vonatkozó elemzést az érdekelt felek számára betekintésre összeállított akta tartalmazza.
Ezen értesítés 5.4. pontja tájékoztatással szolgál arról, hogy az érdekelt felek hogyan férhetnek hozzá az aktához.
2.
A felülvizsgálat tárgyát képező termék
Az e felülvizsgálat tárgyát képező termék a jelenleg az ex 5402 20 00 KN-kód (5402 20 00 10 TARIC-kód) alá tartozó, kiskereskedelmi forgalomba nem kerülő, nagy szakítószilárdságú poliészter fonal (kivéve a varrócérnát, valamint a varrócérna gyártásában felhasznált, festésre és kikészítésre kész, jobb sodratirányú, más néven „Z” sodrattal készített, műanyag perforált csőre lazán felcsévélt többágú [sodrott] vagy cérnázott fonalat), beleértve a 67 decitexnél kisebb finomsági számú monofileket is (a továbbiakban: a felülvizsgálat tárgyát képező termék).
A megadott KN- és TARIC-kódok csak tájékoztató jellegűek, a tarifális besorolás későbbi módosításai lehetőségének sérelme nélkül.
3.
A meglévő intézkedések
A jelenleg hatályban lévő intézkedéseket a legutóbb az (EU) 2017/1159 bizottsági végrehajtási rendelettel (2) módosított (EU) 2017/325 bizottsági végrehajtási rendelettel (a továbbiakban: az eredeti vizsgálat) (3) kivetett végleges dömpingellenes vám alkotja.
2022. február 23-án a Bizottság közzétette a Kínai Népköztársaságból származó nagy szakítószilárdságú poliészter fonalak behozatalára alkalmazandó dömpingellenes vám hatályvesztési felülvizsgálatának megindításáról szóló értesítést (4).
A hatályvesztési felülvizsgálat lezárásáig az intézkedések hatályban maradnak.
4.
A felülvizsgálat indokai
A kérelem a kérelmező által szolgáltatott azon elegendő bizonyítékon alapul, hogy a meglévő intézkedésekhez vezető körülmények a dömping tekintetében megváltoztak, és ezek a változások tartósnak bizonyulnak.
Ezek a változások a kínai gyártók szerkezetére, a felülvizsgálat tárgyát képező termék Kínában (a továbbiakban: Kína vagy az érintett ország) történő gyártásának kapacitásnövekedésére, valamint az ebből eredő jelentős kapacitásfeleslegre és a kínai exportárak csökkenésére vonatkoznak.
(1) HL L 176., 2016.6.30., 21. o. (2) A Bizottság (EU) 2017/1159 végrehajtási rendelete (2017. június 29.) az 1105/2010/EU tanácsi végrehajtási rendeletnek és az (EU) 2017/325 bizottsági végrehajtási rendeletnek a Kínai Népköztársaságból származó nagy szakítószilárdságú poliészter fonalak behozatalára jelenleg alkalmazandó dömpingellenes intézkedések termékkörének meghatározása tekintetében történő módosításáról, valamint a vámok visszafizetése vagy elengedése lehetőségének egyes eseteiről (HL L 167., 2017.6.30., 31. o.)
(3) A Bizottság (EU) 2017/325 végrehajtási rendelete (2017. február 24.) a Kínai Népköztársaságból származó nagy szakítószilárdságú poliészterfonalak behozatalára vonatkozó végleges dömpingellenes vámnak az (EU) 2016/1036 európai parlamenti és tanácsi rendelet 11. cikkének (2) bekezdése szerinti hatályvesztési felülvizsgálatot követő kivetéséről (HL L 49., 2017.2.25., 6. o.).
(4) HL C 87., 2022.2.23., 2. o.